recursal/SuperWikiNEXT-32B huggingface dataset:
Χάρτης παγκόσμιας κατανάλωσης ενέργειας ανά κάτοικο, 1950-2004
**Ενεργειακή στατιστική** ονομάζεται οποιαδήποτε στατιστική μέθοδος έρευνας που αναφέρεται στην συλλογή στατιστικών δεδομένων και την επεξεργασία, ανάλυση και παρουσίαση των εξ αυτών στατιστικών στοιχείων που αφορούν βασικά προϊόντα παραγωγής ενέργειας, όπως ο άνθρακας , το πετρέλαιο και παράγωγα αυτού, το φυσικό αέριο, η ηλεκτρική ενέργεια, η πυρηνική ενέργεια, καθώς και ανανεώσιμες πηγές ενέργειας (ΑΠΕ) (όπως αιολική ή ηλιακή ενέργεια, ενέργεια βιομάζας, γεωθερμική ενέργεια, κ.ά.).

Είναι γεγονός ότι μετά την πετρελαϊκή κρίση που σημειώθηκε το 1973 με την πολλαπλάσια αύξηση της τιμής του πετρελαίου που ακολούθησε η ανάγκη συλλογής ενεργειακών στατιστικών δεδομένων για τα βασικά προϊόντα ενέργειας και παρακολούθησης της όποιας διακύμανσης αυτών εκ της προσφοράς και ζήτησης, κατέστη ιδιαίτερα επιτακτική τόσο από κυβερνητικούς φορείς όσο και από φορείς οικονομίας, εμπορίου και μεταφορών και μάλιστα όχι μόνο σε επίπεδο κρατών αλλά σε παγκόσμιο επίπεδο. 

Τα ενεργειακά στατιστικά δεδομένα λαμβάνονται βασικά επί της παραγωγής και της κατανάλωσης κάθε ενεργειακού προϊόντος (παραγόμενου ή εισαγόμενου), επί συγκεκριμένης χρονικής περιόδου σε κάθε χώρα και γενικευμένα στην παγκόσμια παραγωγή και κατανάλωση αυτών, μετρούμενα σε τόνους, ή λίτρα (π.χ. άνθρακας, πετρέλαιο κ.λπ.) κυβικά μέτρα, (π.χ. αέριο), ή σε χρονοπαροχή, (π.χ. ηλεκτρική ενέργεια) ή άλλες μονάδες ενέργειας, όπου η παρουσία αυτών αποδίδεται στη συνέχεια με τους λεγόμενους ενεργειακούς δείκτες.

Οι Ενεργειακές στατιστικές άρχισαν να λαμβάνουν ευρύτατη εφαρμογή από την αρχή της δεκαετίας του 1980. Μια άλλη επίσης σημαντική προσφορά που παρέχουν, εκ της ανάλυσης αυτών είναι και ο προσδιορισμός μιας γενικότερης εικόνας των αναπτυγμένων και αναπτυσσόμενων χωρών.

Πηγές
-----

* "Μεγάλη Ελληνική Εγκυκλοπαίδεια" τομ. ΚΒ΄, σελ. 295 και τομ. Δ΄ (συμπλήρωμα), σελ. 555.
* ΥΠΕΠΘ - Παιδαγωγικό Ινστιτούτο, συλλογικό έργο των Λεων. Αδαμόπουλο, Χαραλ. Δαμιανού, Ανδ. Σπέρκου "Μαθηματικά και Στοιχεία Στατιστικής" ΟΕΔΒ - Αθήνα 1999, σελ. 60.

Σχετικές Εκδόσεις
-----------------

* Στατιστικές για την ενέργεια Επετηρίδα 2004, Ηνωμένα Έθνη, 2006
* Ενεργειακά ισοζύγια και προφίλ ηλεκτρικής ενέργειας το 2004, των Ηνωμένων Εθνών, 2006

Εξωτερικοί σύνδεσμοι
--------------------

* Στατιστική Ενέργειας βάση δεδομένων Αξιολόγηση: Enerdata Yearbook 2012
* Διεθνής Οργανισμός Ενέργειας: Στατιστικά
* Ηνωμένα Έθνη: Στατιστικές για την ενέργεια
* Η ομάδα του Όσλο για την ενέργεια Στατιστικά
* DOE Διαχείρισης Πληροφοριών Ενέργειας
* Έτος της Ενέργειας 2009
* Ευρωπαϊκή Στατιστική Ενέργειας & Βασικοί Δείκτες
Οι **ενεργές ωτοασπίδες** είναι ωτοασπίδες με ενσωματωμένα μικρόφωνα, ηχεία και μικροϋπολογιστή. Ο μικροϋπολογιστής λαμβάνει τον εξωτερικό θόρυβο και παράγει ήχο αντίθετο , στα ενσωματωμένα ηχεία, εξουδετερώνοντας τον κίνδυνο για βλάβη στο όργανο της ακοής. Τα μικρόφωνα παρέχουν τέλεια κατευθυνόμενη ακρόαση και ο μικροϋπολογιστής περιορίζει όλους τους ήχους σε ασφαλές επίπεδο , προσφέροντας φυσικούς ήχους και επιτρέπουν τον εργαζόμενο να ακούει συνομιλίες, προειδοποιητικά σήματα και πληροφορίες, χωρίς να διακυβεύεται η ασφάλεια του

Παραπομπές
----------

1. ↑  Handpowertoolsafety (13 Νοεμβρίου 2016). «Muffs with Microphones». *Hand tools , Power Tools , Safety Equipment and Innovation*. Ανακτήθηκε στις 12 Δεκεμβρίου 2016.
2. ↑  Technical Committee CEN/TC 159 "Hearing protectors" (17 Νοεμβρίου 2021). *EN 17479-2021. Hearing protectors - Guidance on selection of individual fit testing methods* (στα Αγγλικά). Brussels: European Committee for Standardization. σελ. 46. ISBN 978 0 539 04746 2.  link
Η **ενεργός ταχύτητα** είναι το μέτρο της ταχύτητας των σωματιδίων σε ένα αέριο, το οποίο είναι πιο βολικό για την επίλυση προβλημάτων στην κινητική θεωρία των αερίων. Ορίζεται ως η τετραγωνική ρίζα του μέσου τετραγώνου της ταχύτητας των μορίων ενός αερίου. Δίνεται από τον τύπο:

{\displaystyle v\_{\text{εν}}={\sqrt {{3RT} \over {M\_{r}}}}}
όπου *v*εν είναι η ενεργός ταχύτητα σε μέτρα ανά δευτερόλεπτο, *Mr* είναι η γραμμομοριακή μάζα του αερίου σε χιλιόγραμμα ανά mole, *R* είναι η Παγκόσμια Σταθερά των Αερίων και *Τ* είναι η θερμοκρασία σε βαθμούς Κέλβιν.

Αναφορές
--------

1. ↑  Raymond A. Serway· Jerry S. Faughn & Chris Vuille (2011). *College Physics, Volume 1* (9η έκδοση). σελ. 352. ISBN 9780840068484.
Η **Βικιπαίδεια στα Σαντάλι** (σαντάλι: ᱥᱟᱱᱛᱟᱲᱤ ᱣᱤᱠᱤᱯᱤᱰᱤᱭᱟ) είναι η έκδοση της Βικιπαίδειας στη γλώσσα Σαντάλι, που διευθύνεται από το Ίδρυμα Wikimedia. Το εγχείρημα ξεκίνησε στις 2 Αυγούστου 2018. Το αλφάβητο Ολ Τσίκι που δημιουργήθηκε ειδικά για τη γλώσσα είναι το αλφάβητο που χρησιμοποιείται στην έκδοση της Βικιπαίδειας. Η Σαντάλι είναι μια γλώσσα στην υποοικογένεια Μούντα των Αυστροασιατικών γλωσσών, που ομιλείται από περίπου 7.4 εκατομμύρια άτομα στη Νότια Ασία (Μπαγκλαντές, Ινδία, Μπουτάν και Νεπάλ).

Ιστορία
-------

Η διαδικασία δημιουργίας της Βικιπαίδειας στα Σαντάλι ξεκίνησε το 2012 και αργότερα πήρε ώθηση από τον Φεβρουάριο του 2017. Πίσω στο 2012, η Wikimedia Μπαγκλαντές διοργάνωσε συνάντηση και εργαστήριο με την κοινότητα της γλώσσας Σαντάλι στην επαρχία Ντινατζπούρ του Μπαγκλαντές με στόχο την έναρξη Βικιπαίδειας στη γλώσσα Σαντάλι. Ωστόσο, αυτή η διαδικασία επιβραδύνεται μετά από κάποιο χρονικό διάστημα.

Στη συνέχεια, τον Σεπτέμβριο του 2017, η Wikimedia Μπαγκλαντές οργάνωσε ακόμα μια συνάντηση με Γλωσσική Κοινότητα των Σαντάλι στη Ντάκα όπου ελήφθη η απόφαση να επισπεύσει την έναρξη της Βικιπαίδειας. Μετά τη συζήτηση αυτή, η Wikimedia Μπαγκλαντές διοργάνωσε συνάντηση για τη κοινότητα γλώσσας στα Σαντάλι στις 30 Δεκεμβρίου του 2017. Η ινδική κοινότητα της γλώσσας επίσης συμμετείχε σε αυτό το πρόγραμμα μέσα από συζήτηση στο διαδίκτυο. Στη συνέχεια, διοργανώθηκε εργαστήριο για τη κοινότητα της γλώσσας στην Οντίσα της Ινδία στις 11 Μαρτίου 2018, σε συνεργασία με την Ομάδα Χρηστών Όντια της Wikimedia.

Μετά από μήνες δουλειάς, η Βικιπαίδεια στα Σαντάλι εγκρίθηκε από τη γλωσσική επιτροπή του Wikimedia στις 28 Ιουνίου 2018. Τέλος, δημιουργήθηκε στις 2 Αυγούστου του 2018.

Χρήστες και συντάκτες
---------------------


**Στατιστικά**| Αριθμός λογαριασμών χρηστών | Αριθμός λημμάτων | Αριθμός αρχείων | Αριθμός διαχειριστών |
| --- | --- | --- | --- |
| 0 | 0 | 0 | 0 |

Γκαλερί
-------

* Το πρώτο εργαστήριο της Βικιπαίδειας στα Σαντάλι στο Μπαγκλαντές (2012).Το πρώτο εργαστήριο της Βικιπαίδειας στα Σαντάλι στο Μπαγκλαντές (2012).
* Εργαστήριο για τη Κοινότητα της Βικιπαίδειας στα Σαντάλι στο Μπαγκλαντές (2017)Εργαστήριο για τη Κοινότητα της Βικιπαίδειας στα Σαντάλι στο Μπαγκλαντές (2017)
* Ομαδική φωτογραφία του εργαστήριου στην Βικιπαίδεια Σαντάλι στην Ινδία (2018)Ομαδική φωτογραφία του εργαστήριου στην Βικιπαίδεια Σαντάλι στην Ινδία (2018)
* santali workshop (2020 santali workshop (2020

Δείτε επίσης
------------

* Βεγγαλική Βικιπαίδεια
* Βικιπαίδεια στα Χίντι
* Βικιπαίδεια στα Ταμίλ
* Βικιπαίδεια στα Τελούγκου

Παραπομπές
----------

1. ↑  «উইকিপিডিয়ায় সাঁওতালি ভাষা - banglatribune.com». Αρχειοθετήθηκε από το πρωτότυπο στις 14 Αυγούστου 2019. Ανακτήθηκε στις 9 Αυγούστου 2018.
2. ↑  Kantho, Kaler. «ক্ষুদ্রজাতির ভাষায় বিশ্বকোষ - কালের কণ্ঠ».

Εξωτερικοί σύνδεσμοι
--------------------

* Βικιπαίδεια στα Σαντάλι
* Πολύγλωσση πύλη του Wikipedia.org
* Ίδρυμα Wikimedia
Β. Μποκατσιάμπης, *Άποψη της εκκλησίας του Αγίου Νικολάου της Αθήνας*, 1911. Ελαιογραφία σε καμβά, 28 εκ. x 58 εκ. Ιδιωτική συλλογή.
Ο **Βικέντιος Μποκατσιάμπης** (Ποταμός Κέρκυρας, 1856 – Αθήνα, 1933) ήταν Έλληνας ζωγράφος γαλλικής καταγωγής. Συγκαταλέγεται μαζί με τον Άγγελο Γιαλλινά στους εισηγητές της υδατογραφίας στην Ελλάδα.

Βιογραφία
---------

Γεννήθηκε στον Ποταμό Κέρκυρας και ήταν γόνος ευγενών γαλλικής καταγωγής. Σπούδασε ζωγραφική στη Μασσαλία, στη Φλωρεντία και στην Ακαδημία του Αγίου Λουκά (ιταλ. Accademia di San Luca) της Ρώμης, όπου και παρέμεινε μέχρι το 1895, έτος στο οποίο επέστρεψε στην Κέρκυρα όπου ίδρυσε καλλιτεχνική σχολή.

Το 1899 εγκαταστάθηκε στην Αθήνα και τον επόμενο χρόνο (1900) διορίσθηκε καθηγητής της κοσμηματογραφίας, της σκηνογραφίας και της προοπτικής στο «*Σχολείον των Τεχνών*» (τη μετέπειτα Ανωτάτη Σχολή Καλών Τεχνών), διαδεχόμενος τον Βικέντιο Λάντσα. που αποχώρησε από τη θέση λόγω προβλημάτων υγείας. Ο Μποκατσιάμπης δίδαξε στη σχολή μέχρι το 1928, όταν και αποχώρησε λόγω ηλικίας. Πέθανε το 1933 στην Αθήνα.

Ο Μποκατσιάμπης θεωρείται ως ένας από τους σημαντικότερους Έλληνες υδατογράφους καθώς και ο εισηγητής μαζί με τον Άγγελο Γιαλλινά της συγκεκριμένης μορφής τέχνης στα Επτάνησα αλλά και στον ελλαδικό χώρο γενικότερα. Επίσης ασχολήθηκε με τις ελαιογραφίες καθώς και με το παστέλ. Καταπιάστηκε κυρίως με την τοπιογραφία, έχοντας ως πηγές έμπνευσης τα τοπία της Κέρκυρας και της Αττικής στα οποία απέδιδε ποιητικό και ειδυλλιακό χαρακτήρα.

Παραπομπές
----------

1. 1 2 3 4  www.nationalgallery.gr/el/zographikh-monimi-ekthesi/painter/mpokatsiampis-bikentios.html. Ανακτήθηκε στις 22  Σεπτεμβρίου 2021.
2. 1 2 3 4  *Ζωγραφίζοντας στην Κέρκυρα*. Παράρτημα Κέρκυρας: Εθνική Πινακοθήκη και Μουσείο Αλέξανδρου Σούτζου - Υπουργείο Πολιτισμού. σελίδες 72–73.
3. ↑  Μερτύρη, Αντωνία (2000). *Η καλλιτεχνική εκπαίδευση των νέων στην Ελλάδα (1836-1945)*. Αθήνα: Γενική Γραμματεία Νέας Γενιάς. σελ. 262.
4. ↑  «Κυριάκος Λύρας, Υδατογραφίες, Λευκωσία 2003» (PDF). Αρχειοθετήθηκε από το πρωτότυπο (PDF) στις 5 Μαρτίου 2016. Ανακτήθηκε στις 2 Ιουλίου 2015.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βικέντιος Μποκατσιάμπης** |

Εξωτερικοί σύνδεσμοι
--------------------

* Η καλλιτεχνική εκπαίδευση των νέων στην Ελλάδα (1836-1945)
Ο Νομός **Βιζιαναγκάραμ** ( Τελούγκου: విజయనగర o జిల్లా ), γνωστός και ως **Βιτζαγιαναγκάραμ** είναι ένας από τους επιμέρους 23 νομούς - διοικητικές περιφέρειες - της ομόσπονδης πολιτείας Άντρα Πραντές της Ινδίας. Η συνολική του έκταση είναι 6.540 τετ. χλμ. και ο πληθυσμός του 2.245.100 κάτοικοι (2011). Πρόκειται για παραμεθόριο και παράλιο νομό με ανάπτυγμα ακτής 28 χλμ. και κλίμα τροπικό. Βρίσκεται στη περιφέρεια της Παράλιας Άντρας, στο βορειο-ανατολικό τμήμα της πολιτείας, στα σύνορα με την πολιτεία Τσατίσγκαρ.  
 
Πρωτεύουσα του νομού είναι η πόλη Βιζιαναγκάραμ, ή Βιτζαγιαναγκάραμ, απ΄ όπου και το όνομά του, αποτελώντας έδρα και της μίας εκ των δύο επαρχιών του νομού.Επικρατούσα γλώσσα είναι η Τελούγκου.

Ο νομός Βιζιαναγκάραμ που ιδρύθηκε στις 1 Ιουνίου του 1979. περιλαμβάνει 2 επαρχίες (ζώνες), στις οποίες κατανέμονται 34 διαμερίσματα στα οποία περιλαμβάνονται 34 δήμοι και 1551 χωριά. 
Οι δύο επαρχίες (ζώνες) είναι η Βιζιαναγκάραμ με 19 διαμερίσματα και η Παρισατίπουραμ με 15 διαμερίσματα που εδρεύουν στις ομώνυμες πόλεις.

Παραπομπές
----------

1. ↑  *2011 census of India*. www.censusindia.gov.in/pca/DDW\_PCA0000\_2011\_Indiastatedist.xlsx.

Πηγές
-----

* *Εγκυκλοπαίδεια Πάπυρος Larousse Britannica*, τόμ. 14ος, σελ. 392

Εξωτερικοί σύνδεσμοι
--------------------

* Πολυμέσα σχετικά με το θέμα  Vizianagaram district στο Wikimedia Commons
* Επίσημη ιστοσελίδα Νομού Βιζιαναγκάραμ
* Zilla Parishad Vizianagaram Website

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 140839523
* LCCN: n89101840

 |

 |
Η **πράσινη χελώνα**, Χελωνία η υδάτινη (*Chelonia mydas)* (Linnaeus, 1758) είναι μια μεγάλου μεγέθους θαλάσσια χελώνα της οικογένειας των Χελωνιίδων (Cheloniidae). Είναι το μοναδικό είδος του γένους *Chelonia*. Η γεωγραφική κατανομή της περιλαμβάνει τροπικά και υποτροπικά νερά σε όλο τον κόσμο, με δύο διακριτούς πληθυσμούς στον Ατλαντικό και τον Ειρηνικό ωκεανό, ενώ μπορεί απαντάται επίσης και στον Ινδικό ωκεανό. Η κοινή ονομασία της δεν προέρχεται από το χρώμα της, αλλά από τον χρωματισμό του λίπους στο κάτω μέρος του χελύου. 

Όπως και άλλα είδη θαλάσσιων χελωνών, οι πράσινες χελώνες μεταναστεύουν μεταξύ περιοχών όπου υπάρχει άφθονη τροφή για να τραφούν και περιοχών ωοτοκίας.

Σημείωση: Προσοχή στην απόδοση των λατινικών όρων στην ελληνική γλώσσα. Η οικογένεια Testudinidae στα ελληνικά αποδίδεται ως Χελωνίδες, αφού το βασικό γένος Testudo αποδίδεται ως Χελώνα (η). Η οικογένεια Cheloniidae αποδίδεται ως Χελωνιίδες (δύο γιώτα), αφού το βασικό γένος Chelonia αποδίδεται ως Χελωνία (η). Η τάξη Testudines αποδίδεται ως Χελώνια (τα Χελώνια) και δεν πρέπει να συγχέεται με το γένος Χελωνία (η Χελωνία) (προσοχή και στον διαφορετικό τονισμό).

Περιγραφή
---------

Το μήκος του χελύου (καβουκιού) μπορεί να φτάσει μέχρι και 150 cm, συνήθως όμως δεν ξεπερνά τα 120 cm. Το βάρος της φτάνει συνήθως τα 100-150 kg, μπορεί όμως να ξεπεράσει τα 400 kg σε εξαιρετικές περιπτώσεις. Εντοπίζονται τέσσερις πλευρικές πλάκες σε κάθε πλευρά του χελύου, σε αντίθεση με την *Caretta caretta*, όπου εντοπίζεται πέντε πλευρικές πλάκες.

Βιολογία
--------

Ζει μονίμως μέσα στην θάλασσα και τα θηλυκά βγαίνουν στην στεριά μόνο για να γεννήσουν. Τρέφεται κυρίως με θαλάσσια φυτά, αλλά και με θαλάσσια ασπόνδυλα. Τα θηλυκά σκάβουν βαθιά στην άμμο ακτών και γεννούν 50-240 αυγά, έως και 8 φορές μέχρι και το τέλος της αναπαραγωγικής περιόδου. Τα αυγά θάβονται αμέσως και εκκολάπτονται μετά από περίπου 2-2,5 μήνες. Τα θηλυκά συνήθως αναπαράγονται κάθε 2-5 χρόνια.

Διατήρηση
---------

Οι πράσινες χελώνες, όπως και άλλα είδη θαλάσσιων χελωνών, είναι ιδιαίτερα επιρρεπείς στην πτώση του πληθυσμού τους λόγω ανθρωπογενών δραστηριοτήτων σε όλα τα στάδια ζωής: από αυγά έως ενήλικες. Ίσως οι πιο επιζήμιες ανθρώπινες απειλές για τις πράσινες χελώνες είναι οι εκ προθέσεως συγκομιδές αυγών και ενήλικων από τις παραλίες ωοτοκίας. Ένας εξίσου σημαντικός κίνδυνος για τις θαλάσσιες χελώνες είναι η κατάποση πλαστικού. Στην χώρα μας ο σύλλογος Αρχελών δρα για την προστασία των θαλάσσιων χελωνών.

Παραπομπές
----------

1. ↑  «ITIS Standard Report Page: Chelonia mydas». *www.itis.gov*. Ανακτήθηκε στις 14 Ιουνίου 2018.
2. ↑  Vincenzo. Ferri, (2002). *Tortoises and turtles*. Willowdale, Ont.: Firefly Books. ISBN 1552096319. 47870012.
3. 1 2 3 4 5  «herpetofauna.gr - Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 14 Ιουνίου 2018.
4. 1 2  «Chelonia mydas (Green Turtle)». *www.iucnredlist.org*. Ανακτήθηκε στις 14 Ιουνίου 2018.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85057230
* GND: 4541243-1
* NDL: 01187662

 |

 |
**Πράξη νομοθετικού περιεχομένου** ονομάζεται, σύμφωνα με το Ελληνικό Σύνταγμα, το νομοθέτημα που θεσπίζεται από τον Πρόεδρο της Δημοκρατίας, ύστερα από πρόταση του Υπουργικού Συμβουλίου, για τη νομοθετική διευθέτηση μίας έκτακτης περιπτώσεως εξαιρετικά επείγουσας και απρόβλεπτης ανάγκης. Βεβαίως, την πραγματική εξουσία θεσπίσεως πράξεων νομοθετικού περιεχομένου έχει το Υπουργικό Συμβούλιο και όχι ο Πρόεδρος της Δημοκρατίας, ο οποίος είναι κατά το Σύνταγμα ανεύθυνος για τις πράξεις του. 

Η θέσπιση πράξεως νομοθετικού περιεχομένου δεν προαπαιτεί τη συμμετοχή της Βουλής. Αντίθετα με εκείνες τις κανονιστικές πράξεις της εκτελεστικής λειτουργίας που εκδίδονται ύστερα από νομοθετική εξουσιοδότηση (άρθρο 43 του Συντάγματος), οι πράξεις νομοθετικού περιεχομένου θεσπίζονται στα πλαίσια αυτόνομης κανονιστικής αρμοδιότητας της εκτελεστικής λειτουργίας. 

Όμως για τη διατήρηση της ισχύος μιας πράξεως νομοθετικού περιεχομένου, πρέπει αυτή να εισαχθεί στη Βουλή για κύρωση εντός σαράντα (40) ημερών από την έκδοσή της (ή από τη σύγκληση της Βουλής σε σύνοδο) και να κυρωθεί από τη Βουλή εντός τριών (3) μηνών από τότε που εισήχθη για κύρωση. Αν δεν τηρηθούν οι παραπάνω προθεσμίες, η πράξη νομοθετικού περιεχομένου παύει να ισχύει. Διατηρεί, όμως, την ισχύ της για το χρονικό διάστημα που προηγείται της εκπνοής των προαναφερθεισών προθεσμιών. 

Η πράξη νομοθετικού περιεχομένου δεν μπορεί να ακυρωθεί δικαστικώς. Συγκεκριμένα, θεωρείται άσκηση πρωτογενούς νομοθετικής εξουσίας και όχι εκτελεστή διοικητική πράξη και γι' αυτό το ΣτΕ απορρίπτει τις σχετικές προσφυγές ως απαράδεκτες. 

Βεβαίως, η πράξη νομοθετικού περιεχομένου μπορεί να καταργηθεί από νεότερο νομοθέτημα. 

Η πρόβλεψη θεσπίσεως πράξεων νομοθετικού περιεχομένου περιέχεται στο άρθρο 44§1 του ισχύοντος Συντάγματος που έχει ως εξής: 

"Σε έκτακτες περιπτώσεις εξαιρετικά επείγουσας και απρόβλεπτης ανάγκης ο Πρόεδρος της Δημοκρατίας μπορεί, ύστερα από πρόταση του Υπουργικού Συμβουλίου, να εκδίδει πράξεις νομοθετικού περιεχομένου. Οι πράξεις αυτές υποβάλλονται στη Βουλή για κύρωση σύμφωνα με τις διατάξεις του άρθρου 72 παράγραφος 1, μέσα σε σαράντα ημέρες από την έκδοσή τους ή μέσα σε σαράντα ημέρες από τη σύγκληση της Βουλής σε σύνοδο. Αν δεν υποβληθούν στη Βουλή μέσα στις προαναφερόμενες προθεσμίες ή αν δεν εγκριθούν από αυτή μέσα σε τρεις μήνες από την υποβολή τους, παύουν να ισχύουν στο εξής".

Ενδεικτική βιβλιογραφία
-----------------------

* Ν. Παπαδόπουλος:Στοιχεία Δημοσίου και Φορολογικού Δικαίου, εκδόσεις ΔΙΣΙΓΜΑ 2014, σελ. 18-19.
* Α. Δημητρόπουλος : Σύνταγμα και μνημονιακός καθορισμός της κυβερνητικής πολιτικής, ΕΔΔΔ 2014, σελ. 5 επ.

Ενδεικτική νομολογία
--------------------

Aπόφαση 1901/2014 του Συμβουλίου της Επικρατείας (Ολομέλεια) -"υπόθεση καταργήσεως της Ε.Ρ.Τ. Α.Ε." (ΦΕΚ 139/11.6.2013, Τεύχος Ά)

Εξωτερικοί σύνδεσμοι
--------------------

* Πράξεις Νομοθετικού Περιεχομένου (άρθρο 44 §1 Σ)
Η **Ελισάβετ της Κουγιάβια** πολωνικά: Elżbieta‎, σερβοκροατικά: Elizabeta‎/Елизабета, (1315/1320 – μετά τις 22 Αυγούστου 1345) από τον Οίκο των Πιαστ ήταν Πολωνή ευγενής.

Βιογραφία
---------

Ήταν η μοναδική κόρη του Kαζίμιρ Γ΄ δούκα του Γκνιέφκοβο και της συζύγου του, του οποίου το όνομα και η προέλευση είναι άγνωστα. Ο αδελφός της, Βλάντισλαφ ο Λευκός, ήταν αργότερα υποψήφιος για τον Πολωνικό θρόνο.

Μέχρι το 1323, ο βασιλιάς Κάρολος Α΄ της Ουγγαρίας ήθελε να αυξήσει την επιρροή του στον Στέφανο Β΄ μπαν της Βοσνίας. Πρόσφερε στον Στέφανο Β΄ το χέρι της Ελισάβετ, συγγενή της συζύγου του Ελισάβετ των Πιαστ (ο Καζίμιρ Γ΄ ήταν εξάδελφος της βασίλισσας Ελισάβετ των Πιαστ). Με τον γάμο του με την Ελισάβετ της Κουγιάβια, ο Στέφανος Β΄ έλαβε από τον Κάρολο Α΄ τα εδάφη στα δυτικά που προηγουμένως κατείχε ο Μλάντεν Α΄ Σούμπιτς του Μπρίμπιρ, και το Ουσόρα και το Σόλι στα βόρεια που προηγουμένως κατείχε ο Στεφανος-Βλάντισλαβ Β΄, βασιλιάς της Σύρμιας. Ο γάμος έγινε πριν το 1339. Το 1339 ο Στέφανος Β΄ ήταν νυμφευμένος με μία άγνωστη πριγκίπισσα της Βουλγαρίας.

Το μόνο παιδί που μπορεί να αποδοθεί στην Ελισάβετ της Κουγιάβια με σιγουριά, είναι η Ελισάβετ της Βοσνίας, γεννημένη π. 1340. Μερικοί  πιστεύουν ότι η Αικατερίνη της Βοσνίας, κόμισσα του Τσέλιε, ήταν κόρη της Ελισάβετ της Κουγιάβια και του Στέφανου Β', ενώ άλλοι υποστηρίζουν ότι η Αικατερίνη ήταν κόρη του αδελφού του Στεφάνου Β΄, Βλαδίσλαου και της συζύγου του Γιελένα Σούμπιτς. Η Ελισάβετ μπορεί να είχε επίσης έναν γιο, τον Βουκ, ο οποίος μπορεί να επέζησε από τη βρεφική ηλικία, αλλά δεν έζησε περισσότερο από τον πατέρα του και έτσι δεν έγινε ποτέ μπαν της Βοσνίας. Ο Βουκ μπορεί να ήταν γιος μίας από τις δύο προηγούμενες συζύγους του Στεφάνου Β΄.

Ο Στέφανος Β΄ έζησε περισσότερο από την Ελισάβετ. Είναι άγνωστο από τι απεβίωσε η Ελισάβετ. Κρίνοντας από την εποχή, είναι πιθανό ότι απεβίωσε από πανώλη, ο οποίος σάρωνε ολόκληρη την Ευρώπη κατά τον 14ο αι.  Η Ελισάβετ τάφηκε στο Μπομπόβατς σε έναν τάφο, που μοιραζόταν με τον σύζυγό της, τον κουνιάδο της Βλαδισλαο και την κουνιάδα της Γιελένα.  Μετά το τέλος της Ελισάβετ της Κουγιάβια, η κόρη της Ελισάβετ ανατράφηκε από την Ελισάβετ βασίλισσα της Ουγγαρίας και αυτό οδήγησε σύντομα στον γάμο τής Ελισάβετ με τον Λουδοβίκο Α΄ της Ουγγαρίας.

Οικογένεια
----------

Παντρεύτηκε πριν το 1339 τον Στέφανο Β΄ των Κοτρομάνιτς μπαν της Βοσνίας και είχε τέκνο:

* Ελισάβετ π.1339-1387, παντρεύτηκε τον Λουδοβίκο Α΄ των Καπετιδών-Ανζού βασιλιά της Ουγγαρίας, Κροατίας, Δαλματίας & Πολωνίας (2ο εξάδελφο της μητέρας της).

Βιβλιογραφικές αναφορές
-----------------------

1. ↑  p11469.htm#i114684. Ανακτήθηκε στις 7  Αυγούστου 2020.
2. ↑  Cawley, Charles, *BOSNIA, Medieval Lands*, Foundation for Medieval Genealogy,
3. ↑  Mandić, Doninik: *Franjevačka Bosna: razvoj i uprava Bosanske vikarije i provincije, 1340-1735*, Hrvatski povijesni institut, 1968, page 231.
Ο **Πρόεδρος της Δημοκρατίας της Γκάμπια** (President of the Republic of the Gambia) είναι ο αρχηγός του κράτους και επικεφαλής της κυβέρνησης της Γκάμπια. Ο πρόεδρος ηγείται της εκτελεστικής εξουσίας της Κυβέρνησης της Γκάμπια και είναι ο διοικητής του Στρατού της Γκάμπια. Η θέση θεσμοθετήθηκε το 1970, όταν η χώρα έγινε δημοκρατία και μέχρι σήμερα στο αξίωμα έχουν υπηρετήσει τρία άτομα: ο Ντάουντα Τζαγουάρα, ο οποίος κυβέρνησε από το 1970 μέχρι το 1994, ο Γιαγιά Τζαμέ, ο οποίος κατέλαβε την εξουσία με ένα αναίμακτο πραξικόπημα το 1994 και ο Αντάμα Μπάροου, που νίκησε τον Τζαμέ στις εκλογές που πραγματοποιήθηκαν τον Δεκέμβριο του 2016.

Διαδικασία εκλογής
------------------

Ο πρόεδρος εκλέγεται σε έναν γύρο με πλειοψηφικό σύστημα για πενταετή θητεία.

Κατάλογος των προέδρων
----------------------

* Κατάλογος προέδρων της Γκάμπια

Αναφορές
--------

1. ↑  John A. Wiseman (2004). «The Gambia: Recent History». *Africa South of the Sahara 2004* (33η έκδοση). Europa Publications Ltd. σελ. 456.
2. ↑  «IFES ElectionGuide: Nov. 24, 2011 Republic of The Gambia Election for President». *International Foundation for Electoral Systems*. Ανακτήθηκε στις 6 Δεκεμβρίου 2016.
Τα **Prion (πράιον)** είναι πρωτεΐνες οι οποίες παρουσιάζουν απόκλιση ή και διαφοροποίηση στην τριτοταγή δομή τους, συγκριτικά με τις φυσιολογικά αναδιπλωμένες πρωτεΐνες όμοιας πεπτιδικής αλληλουχίας. Έχουν την ιδιότητα να επηρεάζουν την φυσιολογική αναδίπλωση των πρωτοταγώς ομοίων πολυπεπτιδικών αλυσίδων με τις οποιες έρχονται σε επαφή, με αποτέλεσμα να οδηγούνται οι γειτονικές αυτές πρωτεΐνες στην ίδια εσφαλμένη διαμόρφωση. Είναι ανθεκτικά στην μετουσίωση και την αποδιάταξη τους είτε με χημικές μεθόδους, πχ παρουσία οξέος, είτε με την αυξηση της θερμοκρασίας, και γιαυτό τον λόγο δεν αδρανοποιούνται με το μαγείρεμα. Η κατανάλωσή Prions μπορει να οδηγήσει σε συσσωμάτωση τους με άλλες λανθασμένα διπλωμένες πρωτεΐνες, δημιουργώντας τα λεγόμενα αμυλοειδή, των οποίων η συσσώρευση στους ιστούς οδηγεί σε ανεπανόρθωτη βλάβη και πιθανή νέκρωση των κυττάρων. 

H νόσος Κρόιτσφελντ-Γιάκομπ και άλλες σπάνιες νόσοι προκαλούνται από prion.

Παραπομπές
----------

1. ↑   (Stanley) Davidson, *Γενικές αρχές και κλινική πράξη ιατρικής*, 5η ελληνική έκδοση [από την 22η έκδ. του *Davidson's Principles and Practice of Medicine*] (Αθήνα: Παρισιάνου, 2017), σσ. 132, 325 ISBN 9789605832131.
Ο **Επαίνετος** ήταν αρχαίος συγγραφέας βιβλίων μαγειρικής και γαστρονομίας. Η εποχή που έζησε παραμένει άγνωστη.

Ο Αθήναιος ο Ναυκρατίτης τον μνημονεύει αρκετές φορές και αναφέρει τους τίτλους δύο έργων του: *Περί ιχθύων* και *Οψαρτυτικός*. Το δεύτερο ήταν ένας οδηγός μαγειρικής, από τον οποίον διασώθηκε (στο 14ο βιβλίο των *Δειπνοσοφιστών*) η συνταγή για ένα πλούσιο έδεσμα που λεγόταν *μύμα*. Φτιαχνόταν με ψιλοκομμένα κομματάκια κρέατος ανακατεμένα με τα εντόσθια και το αίμα του ζώου, στα οποία προστίθεντο ξύδι, βότανα και καρυκεύματα, τσιγαρισμένο κρεμμύδι και ψημένο τυρί, μέλι και ξινοί κόκκοι ροδιού.

Παραπομπές και Σημειώσεις
-------------------------

1. ↑  *Οψαρτυτική*: η μαγειρική τέχνη (*Οψαρτύω* < *όψον (το)* [κρέας, έδεσμα] + *αρτύω* [κατασκευάζω με τέχνη]).
2. ↑  William Smith, *A dictionary of Greek and Roman biography and mythology (1867)*,Τόμος II, σελ. 21. Ancient library (Epainetus) Αρχειοθετήθηκε 2012-10-18 στο Wayback Machine.
3. ↑  Αθήναιος, *Δειπνοσοφισταί*, XIV, 662d. Perseus (Ath. 14.82)
Στη θερμοδυναμική, ο όρος **ενδόθερμη διεργασία** περιγράφει μια διεργασία ή αντίδραση στην οποία το σύστημα απορροφά ενέργεια από το περιβάλλον του με τη μορφή θερμότητας. Ο όρος επινοήθηκε από τον Μαρσελέν Μπερτελό (Marcellin Berthelot) από τις ελληνικές λέξεις *ενδο-* και "θερμός". Ο σκοπός της έννοιας είναι να περιγράψει μια αντίδραση που εξαρτάται από τη λήψη θερμότητας για να μπορέσει να γίνει. Το αντίθετο μιας ενδόθερμης αντίδρασης είναι η εξώθερμη διεργασία, μια διεργασία που ελευθερώνει ενέργεια με τη μορφή θερμότητας. Συνεπώς στην ενδόθερμη και την εξώθερμη διεργασία το πρόθεμα αναφέρεται στο πού πηγαίνει η θερμότητα καθώς γίνεται η αντίδραση.

Η έννοια εφαρμόζεται συχνά στις θετικές επιστήμες, παραδείγματος χάρη, στις χημικές αντιδράσεις, όπου η θερμική ενέργεια (θερμότητα) μετατρέπεται σε χημική ενέργεια δεσμών.

Η ενδόθερμη (και η εξώθερμη) ανάλυση αναφέρεται μόνο στη μεταβολή της ενθαλπίας (∆H) μιας αντίδρασης. Η πλήρης ενεργειακή ανάλυση μιας αντίδρασης είναι η ελεύθερη ενέργεια Γκίμπς (Gibbs) (∆G), που περιλαμβάνει την εντροπία (∆S) και τη θερμοκρασία, πέρα από την ενθαλπία. Μια αντίδραση μπορεί να είναι μια αυθόρμητη διεργασία σε μια συγκεκριμένη θερμοκρασία αν τα προϊόντα έχουν μια μικρότερη συνολική ελεύθερη ενέργεια (μια εξώεργη αντίδραση) ακόμα κι αν η ενθαλπία των προϊόντων είναι μεγαλύτερη. Η εντροπία και η ενθαλπία είναι διαφορετικοί όροι, έτσι η μεταβολή στην εντροπική ενέργεια μπορεί να υπερκαλύψει μια αντίθετη μεταβολή στην ενθαλπική ενέργεια.

Παραδείγματα
------------

* Φωτοσύνθεση των αλκανίων
* Ψύξη του πάγου
* Εξάτμιση αλκοόλης εντριβής
* Αντιδράσεις θερμικής αποσύνθεσης
* Σχηματισμός ενός κατιόντος από ένα άτομο στην αέρια φάση
* Διάλυση του χλωριούχου αμμωνίου στο νερό
* Τα υψηλής ενέργειας νετρόνια μπορούν επίσης να παραγάγουν τρίτιο από λίθιο-7 σε μια ενδόθερμη αντίδραση, καταναλώνοντας 2,466 MeV. Αυτό ανακαλύφθηκε όταν το 1954 η πυρηνική δοκιμή στο Castle Bravo παρήγαγε μια απροσδόκητα υψηλή απόδοση.

Παραπομπές
----------

1. ↑  
Zerriffi, Hisham (Ιανουαρίου 1996). «Tritium: The environmental, health, budgetary, and strategic effects of the Department of Energy's decision to produce tritium». Institute for Energy and Environmental Research. Ανακτήθηκε στις 15 Σεπτεμβρίου 2010.

Εξωτερικοί σύνδεσμοι
--------------------

* Endothermic Definition - MSDS Hyper-Glossary
Βούλγαροι της Μακεδονίας υποδέχονται τα βουλγαρικά στρατεύματα τον Απρίλιο του 1941.
Οι **Βουλγαρικές Επιτροπές Δράσης** στη Μακεδονία ήταν πατριωτικές εθνικιστικές οργανώσεις Βούλγαρων στη Μακεδονία κατά τη διάρκεια του 1941, που ενθαρρύνθηκαν από την εισβολή στη Γιουγκοσλαβία από τη ναζιστική Γερμανία, αποφασισμένες να τερματίσουν τη γιουγκοσλαβική (σερβική) κυριαρχία στην περιοχή, που θεωρήθηκε καταπιεστική από τους Βούλγαρους Μακεδόνες και από εκπροσώπους άλλων κοινοτήτων ή πολιτικών τάσεων στη Μακεδονία του Βαρδάρη. Ενθαρρύνθηκαν επίσης από τις φιλικές σχέσεις μεταξύ της ναζιστικής Γερμανίας και της Βουλγαρίας, και από την ελπίδα ότι αφού ο Γερμανικός Στρατός επέλασε, ο Βουλγαρικός θα τον διαδεχόταν. Η εποχή των Βουλγαρικών Επιτροπών Δράσης ήταν μια περίοδος μαρτυρίας μιας οξείας έλλειψης εξουσίας. Οι Σέρβοι σε θέσεις εξουσίας είχαν εγκαταλείψει το μεγαλύτερο μέρος της περιοχής, οι οποίοι δεν φοβούνται τους Γερμανούς, αλλά κυρίως τα αντίποινα από τον τοπικό βουλγαρικό πληθυσμό. Μόνο οι σερβικές αρχές στα Σκόπια και στη Μπίτολα δεν διέφυγαν. Οι Βούλγαροι, ειδικά οι Επιτροπές Δράσης, προσπάθησαν να αναλάβουν τον έλεγχο της περιοχής για τη Βουλγαρία, θέτοντας τα θεμέλια για τη βουλγαρική κυριαρχία. Η εκτελεστική επιτροπή του οργανισμού είχε επικεφαλής τους: Στέφαν Στεφάνοφ από το Κράτοβο (πρόεδρος), Σπίρο Κιτίντσεφ από τα Σκόπια (αντιπρόεδρος) και Βασίλ Χατζικίμοφ από το Στιπ (γραμματέας). Στη Βελεσά, οι Βουλγαρικές Επιτροπές Δράσης έλαβαν την ενεργή υποστήριξη από δημοφιλείς κομμουνιστές λειτουργούς, όπως ο Πάνκο Μπράσναροφ.

Όταν η γιουγκοσλαβική κυριαρχία αντικαταστάθηκε από τη γερμανική στρατιωτική διοίκηση, και τελικά από τη βουλγαρική κυριαρχία, αυτοί οι στόχοι πραγματοποιήθηκαν. Στις 18 Μαΐου 1941, η γερμανική στρατιωτική διοίκηση στα Σκόπια παρέδωσε επίσημα τη διοικητική εξουσία στο βουλγαρικό κράτος. Ωστόσο, μετά την οργάνωση της περιοχής και της διοίκησης, οι Επιτροπές Δράσης περιθωριοποιήθηκαν και τελικά διαλύθηκαν.

Δείτε επίσης
------------

* Ιστορία της Βουλγαρίας
* Ιστορία της Βόρειας Μακεδονίας
* Μακεδονία (περιοχή)

Παραπομπές
----------

1. ↑  Βουλγαρικές Επιτροπές Εκστρατείας στη Μακεδονία - 1941 Ντιμίτρε Μίτσεφ
2. ↑  Македония 1941 Възкресение *(*Αναβίωση της Μακεδονίας το 1941*), Сотир Нанев (Σοτίρ Νάνεφ), Σόφια 1942, επανεκτυπώθηκε Σόφια 1993, σελ. 15*
3. ↑  Историја на македонскиот народ, Скопје, 1988, с. 257, 261, (Ιστορία των Μακεδόνων, Σκόπια 1988, σελ. 257, 261), Апостолов, Александар. Колонизациjата на Македонија во стара Jгославиjа, Скопје, "Мисла", без дата, с. 205
4. ↑  *Between Past and Future: Civil-Military Relations in Post-Communist Balkan States*, της Μπιλγιάνα Βανκόφκσα, 2003, (ISBN 1-86064-624-7), σελ. 270. Απόσπασμα από Google Books retrieved 2007-08-21.
5. ↑  Μίντσεφ, Ντιμίτρε. Bulgarian Campaign Committees in Macedonia - 1941 (Минчев, Димитър. Българските акционни комитети в Македония - 1941, София 1995, с. 28, 96-97)

  


|  |  |
| --- | --- |
| εικονίδιο Βουλγαρία | Πύλη Βουλγαρία |
Ο **Ραϊμόντας Σούκις** (λιθουανικά: Raimondas Šukys, γεννηθείς στις 27 Οκτωβρίου 1966 στο Σιαουλιάι) είναι Λιθουανός δικηγόρος και πολιτικός,  πρώην υπουργός εσωτερικών από το 2006 έως το 2007, και Υπουργός Υγείας από το 2010 έως το 2012.

Βιογραφία
---------

Το 1992, ο Σούκις αποφοίτησε από τη Νομική Σχολή του Πανεπιστήμιο του Βίλνιους, και το 1996 ολοκλήρωσε τις διδακτορικές σπουδές του. Από το 1992 έως το 2004, εργάστηκε ως βοηθός στο Τμήμα του Αστικού Δικαίου της Νομικής Σχολής στο Πανεπιστήμιο του Βίλνιους.

Παρακολούθησε στρατιωτική υπηρεσία στον Κόκκινο Στρατό από το 1985 έως το 1987. Εργάστηκε ως δικηγόρος στη σύνταξη της καθημερινής εφημερίδας "Šiaulių krastas" από το 1991 έως το 1992 και στην εταιρεία συμβούλων "Verslo raktas" από το 1992 έως το 1993. Για ένα χρόνο, ήταν στη κοινοβουλευτική ομάδα του Δημοκρατικού Εργατικού Κόμματος της Λιθουανίας, και, από το 1994 έως το 1997 ήταν ο σύμβουλος της Κοινοβουλευτικής Εξεταστικής Επιτροπής. Από το 1998 έως το 1999 υπηρέτησε ως νομικός σύμβουλος στην εταιρεία "BNA grupė" και μετά ως σύμβουλος το 2000. Εργάστηκε στον τομέα του Αστικού δικαίου στο Τμήμα Νομικής και στα Κυβερνητικά Γραφεία Νομοθεσίας. 

Το 2000 εξελέγη στο Κοινοβούλιο ως υποψήφιο της Φιλελεύθερης Ένωσης της Λιθουανίας. Από το 2000 έως το 2001, διετέλεσε πρόεδρος της Κοινοβουλευτικής Επιτροπής για το Δίκαιο και τη Νομοθεσία, και από το 2001 έως το 2004 υπηρέτησε ως αντιπρόεδρος. Το 2004 ήταν αναπληρωτής υποψήφιος της Φιλελεύθερης και Κεντρικής Ένωσης. Από το 2004 έως το 2006 ήταν αναπληρωτής πρόεδρος του Δικαίου και της Νομοθεσίας.

Στις 12 Ιουλίου 2006, ο Σούκις διορίστηκε υπουργός εσωτερικών στην κυβέρνηση του Γκεντίμινας Κιρκίλας. Στις 12 Νοεμβρίου 2007 ωστόσο παραιτήθηκε λόγω τραυματισμών από ένα ατύχημα που προκλήθηκε από αστυνομικό. 4 μέρες αργότερα το, ο Πρόεδρος Βάλντας Άνταμκους έκανε δεκτή την παραίτηση. Ο Σούκις υπηρέτησε ως υπουργός μέχρι τις 10 Δεκεμβρίου 2007.

Στις κοινοβουλευτικές εκλογές του 2008, ήταν και πάλι βουλευτής του κόμματος της Φιλελεύθερης και Κεντρικής Ένωσης. Στις 18 Νοεμβρίου 2008, διορίστηκε Αντιπρόεδρος της Σέιμας. Στις 10 Μαρτίου 2010, διορίστηκε υπουργός υγείας στην κυβέρνηση του Άντριους Κουμπίλιους.

Το 2012 δεν εξελέγη στη βουλή, και το κόμμα του δεν υπερέβη το όριο εκλογής. Τον Δεκέμβριο του ίδιου έτους, η θητεία του ως Υπουργός Υγείας ολοκληρώθηκε. 

Την περίοδο 2002-2003, ήταν επίσης σύμβουλος στο Βίλνιους. Το 1997 και το 2004, εργάστηκε στις ομάδες εκστρατείας του Βάλντας Άνταμκους στις αντίστοιχες προεδρικές εκλογές.

Παραπομπές
----------

1. ↑  Ανακτήθηκε στις 28  Οκτωβρίου 2021.
2. ↑  Ανακτήθηκε στις 28  Οκτωβρίου 2021.
3. ↑  Ανακτήθηκε στις 28  Οκτωβρίου 2021.
4. ↑
5. ↑

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 3008154260777124480001

 |

 |
Η **«Πράξη Τακτοποίησης»** (πλήρης τίτλος: «Πράξη Τακτοποίησης και Αναλογισμού») αποτελεί απόφαση της Διοίκησης (διοικητική πράξη) με την οποία διενεργείται η τακτοποίηση των οικοπέδων που είναι ενταγμένα σε σχέδιο πόλης που έχει εγκριθεί με παλαιότερες διατάξεις. Αλλάζει το σχήμα και το εμβαδόν των οικοπέδων μέσω μεταβιβάσεων τμημάτων οικοπέδων.

Περιγραφή
---------

Η Πράξη καθορίζει ποιες μεταβιβάσεις οικοπέδων ή τμημάτων οικοπέδων πρέπει να γίνουν, ώστε να υλοποιηθεί ο πολεοδομικός σχεδιασμός (το σχέδιο πόλης). Καθορίζονται επακριβώς τα οικόπεδα ή τα τμήματα οικοπέδων που δεσμεύονται για να γίνουν δρόμοι, πάρκα, σχολεία κ.λπ. Καθορίζει ποιος πρέπει να τα αποζημιώσει (αναλογισμοί). Επίσης καθορίζονται ποια οικόπεδα ή τμήματα οικοπέδων πρέπει να ενσωματωθούν σε άλλα οικόπεδα (προσκυρώσεις) ώστε τα δεύτερα να γίνουν άρτια (να αποκτήσουν κατάλληλο εμβαδόν και σχήμα) για να μπορέσουν να οικοδομηθούν.

Αποτελεί το βασικό εργαλείο εφαρμογής του σχεδίου πόλης από το έτος 1923 έως το 1983 οπότε με το Ν.1337 αντικαταστάθηκε από την, περισσότερο δίκαιη και περισσότερο περίπλοκη, «Πράξη Εφαρμογής». Αν και η «Πράξη Εφαρμογής» αποτελεί πιο πρόσφατο και εξελιγμένο εργαλείο, σε όλες τις περιοχές που εντάχθηκαν στο σχέδιο πόλης με νομοθεσία προγενέστερες του Ν. 1337/83, απαιτείται η χρήση της «Πράξης Τακτοποίησης» ακόμα και σήμερα.

Σκοπός
------

Σκοπός της «Πράξης Τακτοποίησης» είναι αφενός η υλοποίηση του σχεδίου πόλης και η τακτοποίηση (αρτιοποίηση) των οικοπέδων. Η υλοποίηση του σχεδίου πόλης αφορά στην απόδοση σε κοινή χρήση των εδαφικών τμημάτων που προβλέπονται για κοινόχρηστες και κοινωφελείς χρήσεις. Η ιδιοκτησία προστατεύεται με το άρθρο 18 του Συντάγματος. Έτσι εκτάσεις που προβλέπονται να γίνουν κοινόχρηστες όπως οι δρόμοι, τα πάρκα και οι πλατείες δεν μπορούν να διαμορφωθούν στην τελική τους μορφή για χρήση από το κοινό, αν δεν αποζημιωθούν οι ιδιοκτήτες τους που πρέπει να τα αποστερηθούν. Το ίδιο ισχύει και για τις κοινωφελείς χρήσεις όπως οι χώροι που προβλέπονται για ανέγερση κτιρίων εκπαίδευσης, αθλητισμού, πρόνοιας, υγείας κ.λπ.

Η τακτοποίηση οποιουδήποτε οικοπέδου επηρεάζει τα γειτονικά του (όμορα). Αυτό συμβαίνει διότι μπορεί να ανταλλάσουν μεταξύ τους οικοπεδικά τμήματα ή το ένα να οφείλει αποζημίωση στο άλλο. Για το λόγο αυτό εάν απαιτείται πράξη τακτοποίησης σε ένα οικόπεδο, η ανάγκη αυτή μπορεί να παρεμποδίσει την οικοδόμηση του όμορου (γειτονικού) του, διότι δεν έχει καθοριστεί το οριστικό του σχήμα και εμβαδόν. Η απόφαση για την οικοδόμηση ή μη άρτιου οικοπέδου το οποίο γειτνιάζει με οικόπεδο που χρήζει πράξη τακτοποίησης λαμβάνεται από την υπηρεσία του κράτους που είναι επιφορτισμένη με τον πολεοδομικό σχεδιασμό. Σήμερα είναι οι Υπηρεσίες Δόμησης των Δήμων.

Νομοθεσία & Νομολογία
---------------------

* ν.δ. 17.7.1923 (ΦΕΚ 228)
* ν.δ. 690/1948 (ΦΕΚ 133)
* Ν.1577/1985 (ΦΕΚ 210Α)

Σύνδεσμοι
---------

* Νομοθεσία Τακτοποίησης και Προσκύρωσης Οικοπέδων στο Υπουργείο Περιβάλλοντος, Ενέργειας και Κλιματικής Αλλαγής
* ΓΟΚ 1985 (βλ άρθρο 24) (pdf)
H **Ελισάβετ**, σερβ. Elizabeta (π. 1339 - Ιανουάριος 1387) από τον Οίκο των Κοτρομάνιτς γεννήθηκε ως κόρη του μπάνου της Βοσνίας και με τον γάμο της έγινε βασίλισσα της Ουγγαρίας-Κροατίας & Πολωνίας.

Βιογραφία
---------

Ήταν η 2η κόρη του Στεφάνου Β΄ μπάνου της Βοσνίας και της Ελισάβετ των Πιάστ, κόρης του Καζίμιρ Γ΄ δούκα του Ινόβροτσλαφ.

Παντρεύτηκε τον 2ο εξάδελφο της μητέρας της Λουδοβίκο Α΄ της Ουγγαρίας. Το 1370 ο σύζυγός της έγινε βασιλιάς και στην Πολωνία. Έκαναν δύο κόρες, τη Μαρία και τη Χέντβιχ. Ξεκίνησε να περιβάλλεται από ευγενείς, πιστούς σε αυτήν με αρχηγό τους τον Νικόλαο Α΄ Γκάραϊ. Το 1382 απεβίωσε ο Λουδοβίκος Α΄ και τον διαδέχθηκε η Μαρία με την Ελισάβετ ως αντιβασίλισσα. Η Ελισάβετ δεν μπορούσε να κρατήσει τις δύο χώρες ενωμένες και εξασφάλισε τον θρόνο της Πολωνίας για τη μικρότερη κόρη της Χέντβιχ.

Η Ελισάβετ ως αντιβασίλισσα της Ουγγαρίας αντιμετώπισε μερικές εξεγέρσεις, οδηγούμενες από τον Ιωάννη Χόρβατ και τον Ιωάννη της Παλίσνα, που προσπάθησαν να κερδίσουν από την ανασφαλή βασιλεία της Μαρίας. Το 1385 κάλεσαν τον Κάρολο Γ΄ της Νάπολης να εκτοπίσει τη Μαρία και να αναλάβει το στέμμα. Η Ελισάβετ αντέδρασε με τον φόνο του Καρόλου Γ΄ δύο μήνες μετά τη στέψη του, το 1386. Αποκατέστησε την κόρη της στον θρόνο και τον εαυτό της ως αντιβασίλισσας, αλλά οι εχθροί της την αιχμαλώτισαν, τη φυλάκισαν και τελικά τη στραγγάλισαν.

Οικογένεια
----------

Παντρεύτηκε το 1353 τον Λουδοβίκο Α΄ των Καπετιδών-Ανζού βασιλιά της Ουγγαρίας & Πολωνίας και είχε τέκνα:

* Αικατερίνη 1370-1378, απεβ. 8 ετών.
* Μαρία 1371-1395, παντρεύτηκε τον Σιγισμούνδο του Οίκου το Λουξεμβούργου, βασιλιά της Γερμανίας.
* Γιαντβίγκα/Χέντβιχ 1373/4-1399, παντρεύτηκε τον Βλάντισλαβ Β΄ των Γιαγκελόνων βασιλιά της Πολωνίας-Λιθουανίας.

Παραπομπές
----------

1. ↑  p11418.htm#i114176. Ανακτήθηκε στις 7  Αυγούστου 2020.

Πηγές
-----

* Bertényi, Iván (1989). Nagy Lajos király. Kossuth Könyvkiadó. ISBN 963-09-3388-8.
* Creighton, Mandell (2011). A History of the Papacy During the Period of the Reformation. Cambridge University Press. ISBN 1-108-04106-X.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315955365
* GND: 132134551

 |

 |
Η **Ελισάβετ** (14 Οκτωβρίου 1524 - 15 Οκτωβρίου 1586) από τον Οίκο του Όλντενμπουργκ ήταν πριγκίπισσα της Δανίας. Με τους γάμους της έγινε πρώτα δούκισσα του Μεκλεμβούργου-Σβερίν και αργότερα του Μεκλεμβούργου-Γκύστρο.

Βιογραφία
---------

Ήταν η πρώτη κόρη του Φρειδερίκου Α΄ της Δανίας και της 2ης συζύγου της Σοφίας της Πομερανίας, κόρης του Μπόγκισλαβ Ι΄ δούκα της Πομερανίας. Η Ελισάβετ μεγάλωσε στη βασιλική Αυλή τού ετεροθαλούς αδελφού της Χριστιανού Γ΄ της Δανίας και περιγραφόταν ως εξαιρετικής ομορφιάς. Η Ελισάβετ μνηστεύτηκε το 1542 και παντρεύτηκε στις 26 Αυγούστου 1543 τον Μάγκους Γ΄ δούκα του Μεκλεμβούργου-Σβρίν (4 Ιουλίου 1509 - 28 Ιανουαρίου 1550). Αυτός ο γάμος έμεινε άτεκνος. Η Σοφία επέστρεψε στη Δανία το 1551 και έμεινε εκεί μέχρι τον δεύτερο γάμο της.

Παντρεύτηκε ξανά στις 14 Φεβρουαρίου 1556 τον Ούλριχ Γ΄ δούκα του Μεκλεμβούργου-Γύστρο και είχε μόνο τέκνο τη Σοφία, που παντρεύτηκε τον Φρειδερίκο Β΄ της Δανίας (γιο του Χριστιανού Γ΄) το 1572. Η σχέση της με την Ούλριχ Γ΄ περιγράφεται ως ευτυχισμένη.

Η Ελισάβετ έκανε συχνές επισκέψεις στη βασιλική Αυλή της Δανίας, καθώς και στην κουνιάδα της, τη Δωροθέα της Σαξονίας-Λάουενμπουργκ, χήρα του Χριστιανού Γ΄. Όταν η κόρη της έγινε βασίλισσα της Δανίας το 1572, οι επισκέψεις της Ελισάβετ στη Δανία έγιναν μεγαλύτερης διάρκειας. Περιγράφεται ως ευγενική, λογική, θρησκευόμενη και πρακτική. Επίσης δραστηριοποιήθηκε στο Μεκλεμβούργο-Γκύστρο: ανοικοδόμησε τις εκκλησίες στο Γκύστρο και το Ντόμπεραν και προστάτευσε νοσοκομεία και μοναστήρια. Αφού επέστρεψε από μία από τις επισκέψεις της στη Δανία, απεβίωσε.

Η εγγονή τής Ελισάβετ, η Άννα της Δανίας παντρεύτηκε τον Ιάκωβο Α΄ της Αγγλίας και ΣΤ΄ της Σκωτίας.

Οικογένεια
----------

Παντρεύτηκε πρώτα το 1543 τον Μάγκνους Γ΄ δούκα του Μεκλεμβούργου-Σβερίν. Δεν απέκτησαν απογόνους. Το 1550 απεβίωσε ο Μάγκνους Γ΄.

Η Ελισάβετ έκανε δεύτερο γάμο το 1556 με τον Ούλριχ δούκα του Μεκλεμβούργου-Γκύστρο (εξάδελφο του Μάγκνους Γ΄) και είχε τέκνο:

* Σοφία 1557-1631, παντρεύτηκε τον ετεροθαλή εξάδελφό της Φρειδερίκο Β΄ των Όλντενμπουργκ βασιλιά της Δανίας.

Βιβλιογραφικές αναφορές
-----------------------

* Article in the Dansk biografisk Lexikon

Πηγές
-----

* *Elisabeth, Hertuginde av Meklenborg.* Σε: *Dansk biografisk leksikon .* Τομ. 4, σελ. 497στ. ( ψηφιοποιημένο )
* Grewolls, Grete (2011). Wer war wer in Mecklenburg und Vorpommern. Das Personenlexikon (in German). Rostock: Hinstorff Verlag. p. 2457. ISBN 978-3-356-01301-6

Αναφορές
--------

1. 1 2  Darryl Roger Lundy: (Αγγλικά) *The Peerage*. p10554.htm#i105539. Ανακτήθηκε στις 9  Οκτωβρίου 2017.
2. 1 2  «Dansk Biografisk Lexikon». (Δανικά) *Dansk Biografisk Leksikon*. Elisabeth,\_hertuginde\_af\_Mecklenburg.
3. 1 2  p10554.htm#i105539. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 30760818
* GND: 135659299

 |

 |
Ο **Επίτροπος του Μπέιζμπολ** (αγγλικά: *Commissioner of Baseball*) είναι ο διευθύνων σύμβουλος του Major League Baseball (MLB) και του Minor League Baseball (MiLB), ένός αστερισμού πρωταθλημάτων και σωματείων που είναι γνωστός ως *organized baseball* (οργανωμένο μπέιζμπολ). Υπό την καθοδήγηση του Επιτρόπου, το Γραφείο του Επιτρόπου του Μπέιζμπολ προσλαμβάνει και διατηρεί τους συνεργάτες του αθλήματος και διαπραγματεύεται εμπορικές, εργασιακές και τηλεοτπικές συμβάσεις. Ο επίτροπος επιλέγεται με την ψήφο των ιδιοκτητών των ομάδων.

Παραπομπές
----------

1. ↑  Frick, Ford. "Statement of Ford Frick – Commissioner of Baseball". In Sullivan, Dean A. (2002). *Late Innings: A Documentary History of Baseball, 1945–1972*, pp. 129–131. University of Nebraska Press. (ISBN 0-8032-9285-6)
2. ↑  «MLB Executives». Major League Baseball. 2007. Ανακτήθηκε στις 30 Ιουνίου 2007.
3. ↑  «MLB Executives». Major League Baseball. 2007. Ανακτήθηκε στις 30 Ιουνίου 2007.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Commissioner of Baseball  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Επίτροπος** ήταν διοικητικό αξίωμα στην Βυζαντινή Αυτοκρατορία που δημιουργήθηκε κι εφαρμόσθηκε στο Δεσποτάτο του Μυστρά. Το αξίωμα δημιουργήθηκε περίπου το 1286 όπου αντικατέστησε τον αξιωματούχο, διοικητή της Πελοποννήσου με τον τίτλο "Καθολική Κεφαλή".

Στον Μυστρά ο Επίτροπος είχε έδρα την πόλη του Μυστρά και διοριζόταν από το 1286 έως το 1349 όπου αντικαταστάθηκε από το αξίωμα του Δεσπότη.

Επίτροποι Πελοποννήσου
----------------------

Αξιωματούχοι που είχαν διορισθεί επίτροποι Πελοποννήσου είναι γνωστοί οι :

* Ν. Καντακουζηνός, 1286-1294
* Μιχαήλ Καντακουζηνός (απεβ. 1316), 1308 - 1316
* Ανδρόνικος Ασάν, 1316-1322
* Ανδρέας, ανάμεσα στα 1322- 1328
* Αλέξιος Λάσκαρης Μετοχίτης, πριν το 1349

Παραπομπές
----------

1. ↑  Αρβανιτόπουλος, σελ. 219
2. 1 2 3 4 5  Αρβανιτόπουλος, σελ. 220

Πηγές
-----

* Αρβανιτόπουλος, Σταύρος (2004, Εθνικό και Καποδιστριακό Πανεπιστήμιο Αθηνών (ΕΚΠΑ)), Η πόλη του Μυστρά: όψεις της οργάνωσης και λειτουργίας ενός υστεροβυζαντινού αστικού συνόλου με βάση τις πηγές και τα κοσμικά κτίσματα
Ο νόμος **Countering** **America's Adversaries Through** **Sanctions**, συντομευμένος *CAATSA*, είναι ομοσπονδιακός νόμος των Ηνωμένων Πολιτειών της Αμερικής, ο οποίος αποσκοπεί στην αυστηρότερη επιβολή κυρώσεων εναντίον του Ιράν, της Βόρειας Κορέας και της Ρωσίας, καθώς επίσης και κατά της Γερμανίας. Ο νόμος ψηφίστηκε στις 2 Αυγούστου 2017 από τον Πρόεδρο Ντόναλντ Τραμπ στις 25 Αυγούστου 2017.

Στις 29 Ιανουαρίου 2018, το Υπουργείο Οικονομικών των ΗΠΑ δημοσίευσε την Έκθεση CAATSA, μια λίστα με 210 Ρώσους που είναι επιλέξιμοι για μελλοντικές κυρώσεις, συμπεριλαμβανομένων όλων των ανώτερων μελών της ρωσικής κυβέρνησης και των ιδιοκτητών μεγάλων ρωσικών εταιρειών.

Τον Απρίλιο και τον Ιούνιο του 2018, το Υπουργείο Οικονομικών των ΗΠΑ δημοσίευσε νέες κυρώσεις βάσει της CAATSA εναντίον συνολικά 29 ρωσικών ανθρώπων και 17 ρωσικών εταιρειών. 

Όσον αφορά την CAATSA, η κατασκευή του αγωγού φυσικού αερίου Nord Stream καθυστέρησε. Το νομοσχέδιο αφορά επίσης την «ιεράρχηση της εξαγωγής αμερικανικών ενεργειακών πόρων για τη δημιουργία αμερικανικών θέσεων εργασίας». .

Παραπομπές
----------

1. ↑  BDI: US-Sanktionen gegen Russland belasten deutsche Unternehmen Αρχειοθετήθηκε 2019-07-27 στο Wayback Machine. 1. Oktober 2018
Ο **Πρόεδρος της Συνεργατικής Δημοκρατίας της Γουιάνας** είναι ο αρχηγός του κράτους και ο αρχηγός της κυβέρνησης της Γουιάνας, καθώς και ο αρχηγός των ενόπλων δυνάμεων της Δημοκρατίας, σύμφωνα με το Σύνταγμα της Γουιάνας. Ο πρόεδρος είναι επίσης ο επικεφαλής (chancellor) των ταγμάτων (παρασήμων) της Γουιάνας.

Ιστορία και περιγραφή
---------------------

Όταν η Γουιάνα ανακηρύχθηκε δημοκρατία το 1970, ο πρόεδρος εξελέγη από την Εθνοσυνέλευση για πενταετή θητεία και διέθετε σε μεγάλο βαθμό τελετουργικές εξουσίες. Έπειτα από ένα δημοψήφισμα που διεξήχθη το 1980, το σύνταγμα τροποποιήθηκε για να καταστήσει τον πρόεδρο εκτελεστικό αξίωμα και ο πρόεδρος έγινε γνωστός ως εκτελεστικός πρόεδρος. Ο αρχηγός του κόμματος που λαμβάνει τις περισσότερες ψήφους στις γενικές και περιφερειακές εκλογές γίνεται πρόεδρος και κατέχει το αξίωμα για όσο χρόνο διαρκεί η θητεία του νομοθετικού σώματος - στην πράξη, πέντε χρόνια. 

Οι πρόεδροι υπολογίζονται ξεκινώντας από τον πρόεδρο Άρθουρ Τσουνγκ το 1970. Οι εκτελεστικοί πρόεδροι υπολογίζονται ξεκινώντας από τον πρόεδρο Φορμπς Μπερνάμ (πρώτος εκτελεστικός πρόεδρος) το 1980.

Πρόεδροι της Γουιάνας (1970–σήμερα)
-----------------------------------

Κύριο λήμμα: Κατάλογος αρχηγών κράτους της Γουιάνας

Παραπομπές
----------

1. ↑  Reporter, Staff (10 Ιουλίου 2015). «House cuts 'scandalous', 'outrageous' benefits of former Presidents - 'If Jagan were alive, he would have been appalled by the extravagance', says Finance Minister». Guyana Chronicle.
2. ↑
3. ↑  «Ramotar blasts arbitrary handout of national awards». *Guyana Times*. 2015-05-29. Αρχειοθετήθηκε από το πρωτότυπο στις 2015-06-13.. Ανακτήθηκε στις 2015-06-11. *«...according to the Constitution of the Orders of Guyana, the President is the Chancellor of the Orders of Guyana and custodian of the insignia, ribbons and records of the orders.»*
Ο **Βέρνερ**, γερμ.: *Werner*, ιλατιν.: *Guarnerius*, ιτλα.: *Guarneriο* (άκμασε 1093 - 1119) ήταν μάργραβος της Ανκόνα και δούκας του Σπολέτο από το 1093 έως το 1119. Ήταν ο ιδρυτής της οικογένειας των Γκουαρνιέρι του Ούρσλινγκεν.

Βιογραφία
---------

Ο Βέρνερ Β΄ ήταν αρχικά ένας Σουηβός κόμης, που στάλθηκε ως διοικητής ενός γερμανικού σώματος 700 πεζών και ιππικού από τον βασιλιά Ερρίκο Γ΄ της Γερμανίας, για να βοηθήσει τον πάπα Λέοντα Θ΄ στη μάχη του Τσιβιτάτε. Μετά από εκείνη τη μεγάλη ήττα, κατά την οποία οι Σουηβοί του κατατροπώθηκαν από τον Ριχάρδο Α΄ πρίγκιπα της Κάπουα, ο Βέρνερ Β΄ κατέκτησε μία περιοχή της Αδριατικής επικράτειας με κέντρο την Πεντάπολη. Η περιοχή ονομάστηκε από αυτόν «μαρκιωνία του Βέρνερ». Έγινε σύμμαχος του βασιλιά Ερρίκου Δ΄ της Γερμανίας, γιου του Ερρίκου Γ΄, στον πόλεμο κατά της Ματθίλδης μαργραβίνας της Τοσκάνης. Ο Ερρίκος Δ΄ τον διόρισε δούκα του Σπολέτο το 1093. Το 1105 τον επιβεβαίωσε ως μάργραβο στις τρεις μαρκιωνίες της Ανκόνα, του Φέρμο και του Καμερίνο, που στη συνέχεια ονομάστηκε *μαρκιωνία της Ανκόνας*, (marca Anconitana). Αυτό αποτελεί τη βάση για την υπάρχουσα ιταλική περιοχή Μάρκε. Εμφανίζεται στο εξής σε χρονικά και καταστατικά ως *Dux et Marchio Guarnerius* και *Guarnerio Marchione*.

Τον Νοέμβριο του 1105 ο Βέρνερ πήγε στη Ρώμη με στρατό Γερμανών, για να υποστηρίξει τον αντίπαπα Σιλβέστρο Δ΄. Κατά τον ερχομό του ο πάπας Πασχάλης Β΄ κατέφυγε στη νήσο Τιβερίνα. Με τη βία, ο Βέρνερ εγκατέστησε τον Σιλβέστερο Δ΄ στο Λατερανό. Όμως τα στρατεύματα του Βέρνερ, με επικεφαλής κάποιον Μπέρτο, δεν είχαν επιτυχία μακροπρόθεσμα και ο Σιλβέστρος Δ΄ έπρεπε να φύγει από τη Ρώμη για το Τίβολι, όπου βρισκόταν στρατοπεδευμένος ο Βέρνερ. Ο Βέρνερ υποχώρησε με τον Σιλβέστρο Δ΄ στο Όζιμο.

Πηγές
-----

* Γρηγορόβιος, Φερδινάνδος. *Η Ρώμη στο Μεσαίωνα Τόμ.* *IV Μέρος 1*. μεταφρ. Άνι Χάμιλτον. 1905.
Ο Βέρος, λατιν.: Verus, ήταν εκατόνταρχος (centurion), ο οποίος είχε ανέλθει με επιτυχία στον βαθμό του Ρωμαίου συγκλητικού. Ήταν ο διοικητής της Λεγεώνας III *Gallica*, μίας λεγεώνας που βρισκόταν στη Συρία, η οποία υποστήριξε την προσπάθεια του Eλαγάβαλου για την εξουσία (218).

Ωστόσο σύντομα οι στρατιώτες απογοητεύτηκαν με τη βασιλεία του Ελαγάβαλου και τον χειμώνα τού 218–219 ο Βέρος άδραξε την ευκαιρία, αυτοανακηρύσσοντας τον εαυτό του Ρωμαίο αυτοκράτορα και ηγήθηκε της εξέγερσης της Λεγεώνας ΙΙΙ. Ωστόσο, ο Eλαγάβαλος εκτέλεσε τον Βέρο, διέλυσε τη λεγεώνα και αφαίρεσε την Τύρο, όπου ήταν η έδρα της, από το καθεστώς της μητρόπολης.

Βιβλιογραφικές αναφορές
-----------------------

* Δίων Κάσσιος, 80,7
* Ηρωδιανός, 5
* Ιστοσελίδα "Βέρος" *De Imperatoribus Romanis*. (πρόσβαση στις 6 Φεβρουαρίου 2020)